पटना । मुख्यमंत्री नीतीश कुमार अगिला मास पाकिस्तान जेताह। ओ मंत्री क एकटा शिष्टमंडल क नेतृत्व करताह। मुख्यमंत्री आवास स प्राप्त जानकारी क अनुसार 9 स 16 नवंबर तक लेल पाकिस्तान क यात्रा पर जा रहल इ शिष्टमंडल ओहि ठाम किछु प्रांतीय मुख्यमंत्री सबहक निमंत्रण पर पड़ोसी देश जा रहल अछि। नीतीश क नेतृत्व मे पाकिस्तान जा रहल एहि शिष्टमंडल मे बिहार क मंत्री मे रेणू कुमारी आ सुखदा पांडेय, जदयू सांसद एन के सिंह, आ प्रदेश क मुख्य सचिव, गृह सचिव आ राज्य अल्पसंख्यक आयोग क अध्यक्ष सेहो शामिल छथि।
 पाकिस्तान क यात्रा क दौरान इ शिष्टमंडल कराची, लाहौर आ इस्लामाबाद क भ्रमण करत आ सड़क मार्ग स वाघा सीमा क जरिए भारत लौटत। उल्लेखनीय अछि जे गत अगस्त मे बिहार आयल 18 सदस्यीय पाकिस्तानी शिष्टमंडल पंजाब क मुख्यमंत्री आ पाकिस्तान क पूर्व प्रधानमंत्री नवाजशरीफ क भाई मो0 शाहनवाज शरीफ दिस स नीतीश कए पाकिस्तान एबा लेल आमंत्रित केने छल। 